Flere artistspirer har deltatt i Seven. Søsterduoen Emeline og Sunniva sang begge i Seven i flere år; de ga ut fem CD-er fra 2006 til 2013, hvorav én – – var et samarbeid med Seven. Pernille Fjalsett ga ut to cd-er med broren sin i 2013 og 2016, og var medlem av Seven i flere år. Gruppen 4everU, som vant MGPjr i 2018, bestod av Savannah Løver, Maria Heitmann, Bettina Ranvik og Eline Roa Gran, som kjente hverandre fra Seven. 4everU har etter MGPjr-seieren gitt ut låter og holdt konserter for seg selv. Soloartisten Dina, som kom til superfinalen i MGPjr i 2016, sang i Seven i flere år. Under artistnavnet Dinaye har hun gitt ut flere singler, og i 2020 deltar hun i Melodi Grand Prix. Raylee, som deltok i NRK-konkurransen i 2014 og som også deltok i MGP i 2020 og 2021, og som har blitt en etablert norsk artist, sang i Seven fra 2008.